Et større slagsmål ved Industriparken i Haverslev endte fatalt onsdag aften, da en 35-årig mand blev stukket ihjel. Siden torsdag morgen har politiet efterlyst to formodede gerningsmænd i sagen på henholdsvis 24 år og 28 år. Kort efter midnat natten til søndag meldte den 24-årige sig selv til Østjyllands Politi i Randers, som anholdte ham og overførte ham til Politigården i Aalborg. Søndag morgen fulgte den 28-årige trop og meldte sig selv til Nordjyllands Politi i Aalborg kort før klokken 9. Det oplyser politiets vagtchef Henrik Beck i en pressemeddelelse. De to formodede gerningsmænd bliver fremstillet i grundlovsforhør i løbet af søndagen, og før grundlovsforhøret har Nordjyllands Politi har ikke yderligere kommentarer i sagen. De to anholdte har tilknytning til rockergruppen Satudarah, men efterforskningen i sagen har vist, at drabet ikke er en del af en bandekonflikt.
To mænd har været efterlyst for drab på en 35-årig mand i Haverslev onsdag aften. Nu har begge meldt sig selv til politiet.